สวัสดี​ครับ​ ผมให้น้ำเกลือ​น้อง​หมา​3วันก่อน เข็มน้ำเกลือหลุด​ ผมคว้าพลาด​ โดนเข็มตำ​ มีเลือดออก​ ผมล้างแผลใส่ยา อยากทราบว่ามีโอกาสติดเชื้อพิษสุนัขบ้า​ มั้ยครับ -น้องหมา​ รับวัคซีน​ป้องกัน​พิษสุนัขบ้า​ทุกปี -น้องหมา​ มีอาการซึม​ ไม่ร่าเริง​ -ผมรับวัคซีน​โรคบาดทะยัก​ เข็มสุดท้ายปี61
สวัสดีค่ะ เชื้อไวรัสพิษสุนัขบ้านั้น จะไม่พบอยู่ในเลือดของสัตว์ ดังนั้น การโดนเข็มที่มีแทงสุนัขแล้ว ตำโดนผิวหนังจนมีเลือดออก ก็จะไม่ได้ทำให้ติดเชื้อพิษสุนัขบ้าได้ค่ะ อย่างไรก็ตาม การโดนเข็มตำ อาจเสี่ยงต่อการติดเชื้อแบทีเรียต่างๆ รวมถึงเชื้อที่ทำให้เกิดโรคบาดทะยัก แต่หากได้เคยฉีดวัคซีนบาดทะยักกระตุ้นไปเมื่อปี 2561 แล้ว ก็ไม่จำเป็นต้องฉีดอีกค่ะสำหรับบาดแผลที่โดนเข็มตำ ก็ควรฟอกทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น และควรหลีกเลี่ยงไม่ให้น้ำเข้าไปในแผล จนกว่าแผลจะหายค่ะ